ddrg/super_eurlex huggingface dataset:
Oficiālais Vēstnesis L 040 , 17/02/1996 Lpp. 0010 - 0010



Padomes Lēmums (1996. gada 29. janvāris) par to, ka Eiropas Komiteja slēdz Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda Kopienu un Eiropas Atomenerģijas kopienu, no vienas puses, un Moldovas Republiku, no otras puses (96/161/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 113. pantu saistībā ar 228. panta 2. punkta pirmo teikumu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā līdz 1994. gada 28. novembrī Briselē parakstītā Partnerattiecību un sadarbības nolīguma spēkā stāšanās ir nepieciešams apstiprināt 1995. gada 2. oktobrī Luksemburgā parakstīto Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda Kopienu un Eiropas Atomenerģijas kopienu, no vienas puses, un Moldovas Republiku, no otras puses, IR PIEŅĒMUSI ŠO LĒMUMU. 1. pants Ar šo Eiropas Kopienas vārdā tiek apstiprināts Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda Kopienu un Eiropas Atomenerģijas kopienu, no vienas puses, un Moldovas Republiku, no otras puses, kā arī protokols un deklarācijas. Šie dokumenti ir pievienoti šim lēmumam. 2. pants Padomes priekšsēdētājs Eiropas Kopienas vārdā sniedz pagaidu nolīguma 35. pantā paredzēto paziņojumu [2]. Briselē, 1996. gada 29. janvārī. Padomes vārdā — priekšsēdētājs S. Agnelli [1] OV C 339, 18.12.1995. [2] Šā nolīguma spēkā stāšanās datumu Padomes Ģenerālsekretariāts publicēs Eiropas Kopienu Oficiālajā Vēstnesī. --------------------------------------------------
Official Journal L 156 , 07/07/1995 P. 0084 - 0085



KOMISIJAS LĒMUMS (1995. gada 26. jūnijs), ar ko groza Lēmumu 87/119/EEK attiecībā uz Brazīlijas uzņēmumu sarakstu, kas apstiprināti gaļas produktu ievešanai Kopienā (Dokuments attiecas uz EEZ) (95/236/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes jautājumiem, ievedot liellopus, aitas un kazas un cūkas, kā arī svaigu gaļu vai gaļas produktus no trešām valstīm1, kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 4. panta 1. punktu, tā kā to Brazīlijas uzņēmumu saraksts, kas apstiprināti gaļas produktu ievešanai Kopienā, sākotnēji tika izstrādāts ar Komisijas Lēmumu 87/119/EEK2, kurā jaunākie grozījumi izdarīti ar Lēmumu 94/41/EK3; tā kā Kopienas pārbaudē klātienē gaļas produktu uzņēmumos Brazīlijā ir atklāts, ka higiēnas līmenis vienā jaunā uzņēmumā ir apmierinošs, un tādējādi attiecīgi jāgroza uzņēmumu saraksts; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmuma 87/119/EEK pielikumu aizstāj ar šā lēmuma pielikumu. 2. pants Šis lēmums ir adresēts dalībvalstīm. Briselē, 1995. gada 26. jūnijā Komisijas vārdā Komisijas loceklis Franz Fischler PIELIKUMS UZŅĒMUMU SARAKSTS Apstiprinājuma Nr. Uzņēmums Adrese SIF 7 Swift Armour AS Indústria e Comércio Santana do Livramento, Rio Grande do Sul SIF 10 Swift Armour AS Indústria e Comércio São Paulo, São Paulo SIF 76 Anglo Alimentos SA Barretos, São Paulo SIF 226 BE Comércio e Indústria, Importaão e Exportaão SA Hulha Negra, Rio Grande do Sul SIF 337 Frigorífico Bertin Ltda Lins, São Paulo SIF 381 Frigorífico Kaiowa SA Guarulhos, São Paulo SIF 385 Sadia Oeste SA Indústria e Comércio Andradina, São Paulo SIF 458 Swift Armour SA Indústria e Comércio Presidente Epitácio, São Paulo SIF 736 Sola SA Indústrias Alimentícias Trs Rios, Rio de Janeiro SIF 2015 Sadia Oeste SA Indústria e Comércio Várzea Grande, Mato Grosso SIF 2979 Frigorífico Araputanga SA Araputanga, Mato Grosso SIF 3031 Frigorífico Quatro Marcos LTDA São José dos Quatro Marcos, Mato Grosso 1 OV L 302, 31.12.1972., 28. lpp. 2 OV L 49, 18.2.1987., 37. lpp. 3 OV L 22, 27.1.1994., 51. lpp.
Oficiālais Vēstnesis L 048 , 03/03/1995 Lpp. 0021 - 0021



Padomes lēmums (1994. gada 19. decembris) par vienošanos vēstuļu apmaiņas veidā, kas noslēgta starp Eiropas Kopienu un Marokas Karalisti par to tomātu un tumšzaļo kabaču ievešanas režīmu Eiropas Kopienā, kuru izcelsme ir Marokā un kurus no tās ieved (95/35/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 113. pantu kopā ar 228. panta 2. punkta pirmo teikumu, ņemot vērā Komisijas priekšlikumu, tā kā Urugvajas kārtas daudzpusējo tirdzniecības sarunu sakarā ir mainīts tomātu un tumšzaļo kabaču ievešanas režīms; tā kā Eiropas Ekonomikas kopienas un Marokas Karalistes Sadarbības nolīguma 25. pantā ir paredzēts, ka tad, ja tiek grozīti esošie noteikumi, Kopiena var grozīt šajā nolīgumā paredzēto režīmu attiecīgajiem produktiem; tā kā Kopiena ir vienojusies ar Marokas Karalisti par to, ka minēto režīmu pielāgos, pamatojoties uz vienošanos vēstuļu apmaiņas veidā; tā kā tagad šī vienošanās ir jāapstiprina; tā kā, lai īstenotu minēto vienošanos vēstuļu apmaiņas veidā, jāparedz sīki izstrādāti izpildes noteikumi, IR PIEŅĒMUSI ŠO LĒMUMU. 1. pants Ar šo Eiropas Kopienas vārdā ir apstiprināta vienošanās vēstuļu apmaiņas veidā starp Eiropas Kopienu un Marokas Karalisti par to tomātu un tumšzaļo kabaču ievešanas režīmu Kopienā, kuru izcelsme ir Marokā un kurus no tās ieved. Vienošanās teksts ir pievienots šim lēmumam. 2. pants Ar šo Padomes priekšsēdētājs pilnvarots izraudzīties personu, kurai piešķirtas pilnvaras parakstīt šo vienošanos, lai tā kļūtu saistoša Kopienai. 3. pants Sīki izstrādātus noteikumus šīs vienošanās īstenošanai, tostarp iespējamus uzraudzības pasākumus pieņem vai nu saskaņā ar procedūru, kas paredzēta 33. pantā Padomes 1972. gada 18. maija Regulas (EEK) Nr. 1035/72 par augļu un dārzeņu tirgus kopīgo organizāciju [1], vai saskaņā ar noteikumiem Padomes 1994. gada 25. jūlija Regulā (EK) Nr. 1981/94, ar kuru atver Kopienas tarifu kvotas un nosaka to piešķiršanu attiecībā uz dažiem produktiem, kuru izcelsme ir Alžīrijā, Ēģiptē, Izraēlā, Jordānijā, Kiprā, Maltā, Marokā, Okupētajās teritorijās, Tunisijā un Turcijā, kā arī paredz sīki izstrādātus noteikumus šo tarifu kvotu paplašināšanai un pielāgošanai [2]. Ja šā nolīguma īstenošanai vajadzīga cieša sadarbība ar Marokas Karalisti, Komisija var veikt visus nepieciešamos pasākumus, lai šādu sadarbību nodrošinātu. Briselē, 1994. gada 19. decembrī Padomes vārdā — priekšsēdētājs K. Kinkel [1] OV L 118, 20.05.1972., 1. lpp. Regulā jaunākie grozījumi izdarīti ar Komisijas Regulu (EK) Nr. 2753/94 (OV L 292, 12.11.1994., 3. lpp.). [2] OV L 199, 2.8.1994., 1. lpp. --------------------------------------------------
Oficiālais Vēstnesis L 322 , 30/12/1995 Lpp. 0018 - 0018



Padomes Lēmums (1995. gada 18. decembris) par to, kā provizoriski piemērot Nolīgumu vēstuļu apmaiņas veidā, ar ko groza Eiropas Ekonomikas kopienas un Vjetnamas Sociālistiskās Republikas nolīgumu par tekstilizstrādājumu un apģērbu tirdzniecību (95/566/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 113. pantu saistībā ar 228. panta 2. punkta pirmo teikumu, ņemot vērā Komisijas priekšlikumu, tā kā Komisija ir Kopienas vārdā apspriedusi Nolīgumu vēstuļu apmaiņas veidā, ar ko groza 1992. gada 15. decembrī parafēto Eiropas Ekonomikas kopienas un Vjetnamas Sociālistiskās Republikas nolīgumu par tekstilizstrādājumu un apģērbu tirdzniecību, kurš grozīts ar 1994. gada 20. decembrī parafēto nolīgumu vēstuļu apmaiņas veidā; tā kā minētais Nolīgums vēstuļu apmaiņas veidā jāpiemēro uz pagaidu laiku no 1995. gada 1. janvāra līdz laikam, kad būs pabeigtas procedūras, kas vajadzīgas, lai noslēgtu Nolīgumu, ciktāl to provizoriski piemēro arī Vjetnamas Sociālistiskajā Republikā, IR PIEŅĒMUSI ŠO LĒMUMU. 1. pants Nolīgumu vēstuļu apmaiņas veidā, ar ko groza Eiropas Ekonomikas kopienas un Vjetnamas Sociālistiskās Republikas nolīgumu par tekstilizstrādājumu un apģērbu tirdzniecību, piemēro uz pagaidu laiku no 1995. gada 1. janvāra līdz tā oficiālai noslēgšanai, ciktāl to provizoriski piemēro arī Vjetnamas Sociālistiskajā Republikā. Nolīguma teksts ir pievienots šim lēmumam. 2. pants Šo lēmumu publicē Eiropas Kopienu Oficiālajā Vēstnesī. Briselē, 1995. gada 18. decembrī Padomes vārdā — priekšsēdētājs J. Borrell Fontelles --------------------------------------------------
Oficiālais Vēstnesis L 317 , 30/12/1995 Lpp. 0039 - 0039



Padomes un Komisijas Lēmums (1995. gada 4. decembris), ar kuru noslēdz Papildprotokolu Eiropas Nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Rumāniju, no otras puses (95/561/EK, Euratom) EIROPAS SAVIENĪBAS PADOME, EIROPAS KOPIENU KOMISIJA, ņemot vērā Eiropas Kopienas dibināšanas līgumu, un jo īpaši tā 238. pantu saistībā ar 228. panta 2. punkta otro teikumu un 3. punkta otro daļu, ņemot vērā Eiropas Atomenerģijas kopienas dibināšanas līgumu, un jo īpaši tā 101. panta otro daļu, ņemot vērā Komisijas priekšlikumu, ņemot vērā Eiropas Parlamenta piekrišanu [1], ņemot vērā apstiprinājumu, ko Padome sniegusi saskaņā ar Eiropas Atomenerģijas kopienas dibināšanas līguma 101. pantu, tā kā Eiropadome 1993. gada 21. un 22. jūnija sanāksmē Kopenhāgenā aicināja uzsākt Kopienas papildu programmas ar Centrāleiropas un Austrumeiropas asociētajām valstīm, pamatojoties uz programmām, kas jau ir uzsāktas ar EBTA valstīm; tā kā Komisija Eiropas Kopienas un Eiropas Atomenerģijas kopienas vārdā ar Rumāniju ir apspriedusi Eiropas Nolīguma Papildprotokolu, IR PIEŅĒMUŠAS ŠO LĒMUMU. 1. pants Ar šo Eiropas Kopienas vārdā un Eiropas Atomenerģijas kopienas vārdā ir apstiprināts 1995. gada 30. jūnijā parakstītais Papildprotokols Eiropas Nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Rumāniju, no otras puses. Papildprotokola teksts ir pievienots šim lēmumam. 2. pants Kopienas nostāju Asociācijas padomē nosaka Padome pēc Komisijas priekšlikuma un saskaņā ar attiecīgajiem noteikumiem Eiropas Kopienas un Eiropas Atomenerģijas kopienas dibināšanas līgumos. 3. pants Padomes priekšsēdētājs apņemas Eiropas Kopienas vārdā sniegt Papildprotokola 4. pantā noteikto paziņojumu [2]. Komisijas priekšsēdētājs šādu pašu paziņojumu apņemas sniegt Eiropas Atomenerģijas kopienas vārdā. Briselē, 1995. gada 4. decembrī Padomes vārdā — priekšsēdētājs J. Solana Komisijas vārdā — priekšsēdētājs J. Santer [1] OV C 323, 4.12.1995. [2] Papildprotokola spēkā stāšanās datumu Eiropas Kopienu Oficiālajā Vēstnesī publicēs Padomes ģenerālsekretariāts. --------------------------------------------------
Oficiālais Vēstnesis L 104 , 06/05/1995 Lpp. 0001 - 0001



Padomes Lēmums (1995. gada 10. aprīlis) par pagaidu piemērošanu attiecībā uz 1988. gada 9. decembrī parafēto Eiropas Kopienas un Ķīnas Tautas Republikas Nolīgumu par to tekstilizstrādājumu tirdzniecību, uz kuriem neattiecas MFA divpusējā vienošanās par tekstilizstrādājumu tirdzniecību, kas pagarināta un grozīta ar 1992. gada 8. decembrī parafēto vēstuļu apmaiņu (95/155/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, jo īpaši 113. pantu saistībā ar 228. panta 2. punkta pirmo teikumu, ņemot vērā Komisijas priekšlikumu, tā kā Komisija Kopienas vārdā ir apspriedusi ar Ķīnas Tautas Republiku 1988. gada 9. decembrī parafēto Nolīgumu par to tekstilizstrādājumu tirdzniecību, uz kuriem neattiecas MFA divpusējā vienošanās par tekstilizstrādājumu tirdzniecību, kas pagarināta un grozīta ar 1992. gada 8. decembrī parafēto vēstuļu apmaiņu; tā kā šis nolīgums no 2000. gada 1. janvāra jāpiemēro uz pagaidu laiku līdz brīdim, kad tiks veiktas vajadzīgās nolīguma noslēgšanas procedūras, Ķīnas Tautas Republikai ievērojot savstarpējības principu nolīguma pagaidu piemērošanā, IR PIEŅĒMUSI ŠO LĒMUMU. Vienīgais pants Uz pagaidu laiku no 1995. gada 1. janvāra piemēro 1988. gada 9. decembrī parafēto Eiropas Kopienas un Ķīnas Tautas Republikas Nolīgumu par to tekstilizstrādājumu tirdzniecību, uz kuriem neattiecas MFA divpusējā vienošanās par tekstilizstrādājumu tirdzniecību, kas pagarināta un grozīta ar 1992. gada 8. decembrī parafēto vēstuļu apmaiņu, līdz tā oficiālai noslēgšanai, Ķīnas Tautas Republikai ievērojot savstarpējības principu nolīguma piemērošanā. Nolīguma teksts ir pievienots šim lēmumam. Luksemburgā, 1995. gada 10. aprīlī Padomes vārdā — priekšsēdētājs A. JuppÉ --------------------------------------------------
Oficiālais Vēstnesis L 070 , 30/03/1995 Lpp. 0025 - 0026



Komisijas lēmums (1995. gada 17. marts), ar kuru groza Lēmumu 94/621/EK par aizsardzības pasākumiem attiecībā uz dažiem dzīviem dzīvniekiem un dzīvnieku produktiem, kam izcelsme ir Albānijā vai ko no tās ieved (Dokuments attiecas uz EEZ) (95/89/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/496/EEK, ar ko nosaka principus, lai regulētu veterināro pārbaužu organizēšanu dzīvniekiem, ko ieved Kopienā no trešām valstīm, un ar ko groza Direktīvas 89/662/EEK, 90/425/EEK un 90/675/EEK [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, jo īpaši tās 18. pantu, ņemot vērā Padomes 1990. gada 10. decembra Direktīvu 90/675/EEK, ar ko nosaka principus, kuri regulē veterināro pārbaužu organizēšanu produktiem, ko ieved Kopienā no trešām valstīm [2], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, jo īpaši tās 19. pantu, tā kā Albānijā ir atklāti saslimšanas gadījumi ar holēru; tā kā holēras izplatība Albānijā var radīt nopietnu sabiedrības veselības apdraudējumu; tā kā Komisija ar Lēmumu 94/621/EK [3], kurā jaunākie grozījumi izdarīti ar Lēmumu 94/702/EK [4], ir noteikusi vajadzīgos pasākumus; tā kā Komisijas ekspertu grupa bijusi pārbaudes vizītē uz Albāniju, lai novērtētu Albānijas institūciju veiktos pasākumus; tā kā saskaņā ar šīs ekspertu grupas ziņojumu jāpatur spēkā aizsardzības pasākumi attiecībā uz gliemenēm, adatādaiņiem, tunikātiem un jūras gliemežiem jebkādā veidā, kā arī attiecībā uz dzīvām zivīm un vēžveidīgajiem, ko ved ūdenī; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants Ar šo Lēmumu 94/621/EK groza šādi : 1. Tā 1. pantu aizstāj ar šādu: "1. pants Dalībvalstis aizliedz ievest gliemenes, adatādaiņus, tunikātus un jūras gliemežus jebkādā veidā, kā arī dzīvas zivis un vēžveidīgos, ko ved ūdenī, kam izcelsme ir Albānijā, vai ko no tās ieved." 2. Svītro 3. pantu. 2. pants Dalībvalstis izdara tādus grozījumus pasākumos, kurus tās piemēro ievedumam, lai tie būtu saskaņā ar šo lēmumu. Par to dalībvalstis informē Komisiju. 3. pants Šis lēmums ir adresēts dalībvalstīm. Briselē, 1995. gada 17. martā Komisijas vārdā — Komisijas loceklis Franz Fischler [1] OV L 268, 24.9.1991., 56. lpp. [2] OV L 373, 31.12.1990., 1. lpp. [3] OV L 246, 21.9.1994., 25. lpp. [4] OV L 284, 1.11.1994., 64. lpp. --------------------------------------------------
Oficiālais Vēstnesis L 094 , 26/04/1995 Lpp. 0001 - 0001



Padomes Lēmums (1995. gada 20. februāris) par atsevišķiem Eiropas Kopienas un atsevišķu trešo valstu nolīgumiem par tekstilizstrādājumu tirdzniecības pagaidu piemērošanu (95/131/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, jo īpaši tā 113. pantu saistībā ar 228. panta 2. punkta pirmo teikumu, ņemot vērā Komisijas priekšlikumu, tā kā Komisija Kopienas vārdā ir apspriedusi divpusējus nolīgumus vēstuļu apmaiņas veidā par esošo divpusējo nolīgumu, vienošanos un protokolu par tekstilizstrādājumu tirdzniecību ar atsevišķām trešām valstīm grozīšanu, lai ņemtu vērā Austrijas Republikas, Somijas Republikas un Zviedrijas Karalistes pievienošanos Eiropas Savienībai, kā to paredz Akts par pievienošanās nosacījumiem un Eiropas Savienības dibināšanas līgumu pielāgojumiem, kas pievienots 1994. gada Pievienošanās līgumam; tā kā šie divpusējie nolīgumi jāpiemēro pagaidu laikā no 1995. gada 1. janvāra, kamēr nav pabeigtas to noslēgšanai vajadzīgās procedūras, ar nosacījumu, ka partnervalstis veic atbilstošu nolīguma pagaidu piemērošanu, IR PIEŅĒMUSI ŠĀDU LĒMUMU. 1. pants Divpusējos nolīgumus vēstuļu apmaiņas veidā starp Eiropas Kopienu, no vienas puses, un attiecīgajām šā lēmuma pielikumā uzskaitītajām trešām valstīm, no otras puses, par esošo divpusējo nolīgumu, vienošanos un protokolu par tekstilizstrādājumu tirdzniecību ar atsevišķām trešām valstīm grozīšanu, lai ņemtu vērā Austrijas Republikas, Somijas Republikas un Zviedrijas Karalistes pievienošanos Eiropas Savienībai, piemēro uz pagaidu laiku no 1995. gada 1. janvāra līdz to oficiālai noslēgšanai ar nosacījumu, ka partnervalstis veic atbilstošu nolīguma pagaidu piemērošanu. 2. pants Parafēto nolīgumu teksti ir pievienoti šim lēmumam. Briselē, 1995. gada 20. februārī Padomes vārdā — priekšsēdētājs E. Alphandéry -------------------------------------------------- PIELIKUMS VALSTU SARAKSTS ARGENTĪNA | UNGĀRIJA | POLIJA | BANGLADEŠA | INDIJA | RUMĀNIJA | BALTKRIEVIJA | INDONĒZIJA | SINGAPŪRA | BRAZĪLIJA | MAKAO | SLOVĀKIJA | BULGĀRIJA | MALAIZIJA | DIENVIDKOREJA | ĶĪNA | MONGOLIJA | ŠRILANKA | ČEHIJA | PAKISTĀNA | UKRAINA | IGAUNIJA | PERU | URUGVAJA | HONKONGA | FILIPĪNAS | VJETNAMA | --------------------------------------------------
Oficiālais Vēstnesis L 022 , 27/01/1994 Lpp. 0050 - 0050

Speciālizdevums somu valodā: Nodaļa 3 Sējums 55 Lpp. 0374

Speciālizdevums zviedru valodā: Nodaļa 3 Sējums 55 Lpp. 0374



Komisijas Lēmums (1994. gada 25. janvāris) par to Zimbabves uzņēmumu sarakstu, kuri apstiprināti gaļas produktu ievešanai Kopienā (94/40/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes jautājumiem, kas saistīti ar liellopu, aitu un kazu, kā arī cūku, svaigas gaļas vai gaļas produktu ievešanu no trešām valstīm [1], kurā jaunākie grozījumi izdarīti ar Regulu (EEK) Nr. 1601/92 [2], un jo īpaši tās 4. panta 1. punktu, tā kā trešo valstu uzņēmumiem nevar ļaut izvest gaļas produktus uz Kopienu, ja vien tie neatbilst vispārējiem un īpašiem nosacījumiem, kas paredzēti Direktīvā 72/462/EEK; tā kā Zimbabve saskaņā ar Direktīvas 72/462/EEK 4. panta 3. punktu ir nosūtījusi datus par vienu uzņēmumu, kuram atļauts veikt eksportu uz Kopienu; tā kā Kopienas veiktajā pārbaudē uz vietas ir noskaidrots, ka higiēnas standarti minētajā uzņēmumā ir pietiekami un tādēļ to var iekļaut to uzņēmumu pirmajā sarakstā, no kuriem var atļaut gaļas produktu ievešanu; tā kā uz gaļas produktu ievešanu, ko veic šā lēmuma pielikumā minētais uzņēmums, joprojām attiecas citi noteikumi un Līguma vispārīgie noteikumi, un jo īpaši pārējie Kopienas veterinārie noteikumi, sevišķi tie, kas attiecas uz veselības aizsardzību; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants 1. Ar šo pielikumā minēto Zimbabves uzņēmumu apstiprina gaļas produktu eksportam uz Kopienu. 2. Šā uzņēmuma importam joprojām piemēro citur paredzētos Kopienas veterināros noteikumus un jo īpaši tos, kas saistīti ar veselības aizsardzību. 2. pants Šis lēmums ir adresēts dalībvalstīm. Briselē, 1994. gada 25. janvārī Komisijas vārdā — Komisijas loceklis René Steichen [1] OV L 302, 31.12.1972., 28. lpp. [2] OV L 173, 27.6.1992., 13. lpp. -------------------------------------------------- PIELIKUMS UZŅĒMUMU SARAKSTS Apstiprinājuma Nr. | Uzņēmums | Adrese | 7 | Cold Storage Commission Canning Branch | Bulawayo, Matabeleland | --------------------------------------------------
Oficiālais Vēstnesis L 378 , 31/12/1994 Lpp. 0005 - 0005

Speciālizdevums somu valodā: Nodaļa 11 Sējums 37 Lpp. 0294

Speciālizdevums zviedru valodā: Nodaļa 11 Sējums 37 Lpp. 0294



Padomes Lēmums (1994. gada 22. decembris) par Otrā papildprotokola noslēgšanu Eiropas nolīgumam starp Eiropas Kopienām un to dalībvalstīm, no vienas puses, un Rumāniju, no otras puses, kā arī Pagaidu nolīgumam par tirdzniecību un ar tirdzniecību saistītiem jautājumiem starp Eiropas Ekonomikas kopienu un Eiropas Ogļu un tērauda kopienu, no vienas puses, un Rumāniju, no otras puses (94/982/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 113. pantu saistībā ar 228. panta 2. punkta pirmo teikumu, ņemot vērā Eiropadomes 1994. gada 9. un 10. decembra Esenes sanāksmes secinājumus, ņemot vērā Komisijas priekšlikumu, tā kā Komisija Kopienu vārdā ir apspriedusi Otro papildprotokolu Pagaidu nolīgumam par tirdzniecību un ar tirdzniecību saistītiem jautājumiem [1], kā arī Eiropas nolīgumam ar Rumāniju; tā kā šo Otro papildprotokolu ir nepieciešams apstiprināt, IR PIEŅĒMUSI ŠO LĒMUMU. 1. pants Ar šo Eiropas Kopienas vārdā tiek apstiprināts Otrais papildprotokols Eiropas nolīgumam starp Eiropas Kopienām un to dalībvalstīm, no vienas puses, un Rumāniju, no otras puses, kā arī Pagaidu nolīgumam par tirdzniecību un ar tirdzniecību saistītiem jautājumiem starp Eiropas Ekonomikas kopienu un Eiropas Ogļu un tērauda kopienu, no vienas puses, un Rumāniju, no otras puses. Otrā papildprotokola teksts ir pievienots šim Lēmumam. 2. pants Otrā papildprotokola 3. panta piemērošanas noteikumus, kas skar lauksaimniecības produktus, kuri atbilst Eiropas Kopienas dibināšanas līguma II pielikumam, kopīgās tirgus organizācijas ietvaros attiecībā uz maksājumu sistēmu vai muitas nodokļiem un kas skar produktus, kuri atbilst KN kodiem 07119040, 20031020 un 20031030, pieņem saskaņā ar Padomes 1968. gada 27. jūnija Regulas (EEK) Nr. 804/68 par piena un piena produktu tirgus kopīgo organizāciju [2] 26. pantā paredzēto procedūru vai saskaņā ar citu to regulu attiecīgajos noteikumos paredzēto procedūru, ar ko izveido lauksaimniecības tirgus kopīgo organizāciju. Ja šā nolīguma piemērošanai ir nepieciešama cieša sadarbība ar Rumāniju, tad Komisija var veikt jebkuru pasākumu, kas vajadzīgs, lai nodrošinātu šādu sadarbību. 3. pants Ar šo Padomes priekšsēdētājam ir piešķirtas tiesības iecelt personu, kas ir pilnvarota parakstīt šo otro papildprotokolu Eiropas Kopienas vārdā. Padomes priekšsēdētājs Eiropas Kopienas vārdā sniedz otrā papildprotokola 9. pantā paredzēto paziņojumu. Briselē, 1994. gada 22. decembrī Padomes vārdā — priekšsēdētājs H. Seehofer [1] OV L 81, 2.4.1993., 2. lpp. [2] OV L 148, 28.6.1968., 13. lpp. Regula, kurā jaunākie grozījumi izdarīti ar Regulu (EK) Nr. 1880/94 (OV L 197, 30.7.1994., 21. lpp.). --------------------------------------------------